**တင်ပြချက်များဖိတ်ခေါ်ခြင်း- မြန်မာနိုင်ငံတွင် စစ်အာဏာသိမ်းမှုနှင့် ပဋိပက္ခများ၏ ကျား-မ အခြေပြုအပေါ်သက်ရောက်မှုများ**

**မြန်မာနိုင်ငံလူ့အခွင့်အရေးဆိုင်ရာ အထူးကိုယ်စားလှယ်မှ**

ထုတ်ပြန်သည်

နောက်ဆုံးတင်ပြရမည့်ရက်

**၂၂ရက် ဒီဇင်ဘာလ ၂၀၂၃ခုနှစ်**

ရည်ရွယ်ချက် - အထူးကိုယ်စားလှယ်၏ လာမည့်တွေ့ဆုံဆွေးနွေးမှုအဆိုပြုလွှာတွင် မြန်မာနိုင်ငံ စစ်အာဏာသိမ်းမှုနှင့် ပဋိပက္ခများ၏ ကျား-မ အခြေပြုအပေါ်သက်ရောက်မှုများအကြောင်း အသိ ပေးနိုင်ရန်။

**နောက်ခံအကြောင်းအရာ**

၂၀၂၁ ခုနှစ် ဖေဖော်ဝါရီလ စစ်အာဏာသိမ်းခြင်းနှင့်အတူ မြန်မာနိုင်ငံတစ်ဝှမ်း ပိုမိုဆိုးရွားလာသော လက်နက်ကိုင်ပဋိပက္ခများသည် မြန်မာစစ်တပ်နှင့် အခြားလက်နက်ကိုင်အဖွဲ့အစည်းများမှ အမျိုး သမီးများနှင့် မိန်းကလေးငယ်များအပေါ် ကျား-မ အခြေပြုခွဲခြားဆက်ဆံမှု၊ အကြမ်းဖက်မှုနှင့် လူ့အခွင့်အရေးချိုးဖောက်မှုများကိုယခင်ထက် ပိုမိုဆိုးရွားစွာကျူးလွန်လာစေသည်။ LGBTQ အသိုင်း အဝိုင်းဝင်များသည်လည်း ထပ်လောင်းပစ်မှတ်ထားခံရပြီး သူတို့၏ ကျား-မ ကွဲပြားခံယူမှုများနှင့် လိင်စိတ်တိမ်းညွှတ်မှုများကြောင့် ထိခိုက်နစ်နာကြရပါသည်။

အရပ်သားပြည်သူများအပေါ်ပစ်မှတ်ထားသည့် အာဏာသိမ်းစစ်တပ်၏ စစ်ပွဲကြောင့် လူသားချင်း စာနာထောက်ထားမှုဆိုင်ရာနှင့်စီးပွားရေးဆိုင်ရာ အကျပ်အတည်းများ ဖြစ်ပေါ်စေခဲ့ပြီး၊ ၎င်းတို့သည် မြန်မာနိုင်ငံ၏ ကျား-မတန်းတူညီမျှမှုနှင့် အမျိုးသမီးများ၏ အခွင့်အရေးများကို တစ်မူထူးခြားစွာ ထိခိုက်စေသည် - အထူးသဖြင့် တိုင်းရင်းသားလူနည်းစုများ၊ ပြည်တွင်းနေရပ်စွန့်ခွာသူများနှင့် ရိုဟင်ဂျာလူမျိုးများ အပါအဝင် ပဋိပက္ခဖြစ်ပွားရာ ဒေသများရှိ အခြားအားနည်းသော လူမျိုးစုများ ကြားတွင် ဖြစ်ပေါ်လျက်ရှိသည်။ သို့သော်လည်း အမျိုးသမီးများသည် ၎င်းတို့ကိုပဋိပက္ခ၏ သားကောင်များအဖြစ်သာ ရှုမြင်ကြမှုအား မလိုလားဘဲ သူတို့၏စိတ်ဓာတ်ကြံ့ခိုင်မှုနှင့် ခွန်အားကို ဆက်လက်ပြသနေကြပြီး ဒီမိုကရေစီလှုပ်ရှားမှုတွင် ရှေ့မှဦးဆောင်ပါဝင်ကာ ဤတော်လှန်ရေးနှင့် အတူ ကျား-မတန်းတူညီမျှမှုကို အကောင်အထည်ဖော်ရန် တောင်းဆိုနေကြသည်။

သို့ဖြစ်၍၊ အထူးကိုယ်စားလှယ်သည် တွေ့ဆုံးဆွေးနွေးမှုအဆိုပြုလွှာတွင် စစ်အာဏာသိမ်းမှု နောက်ပိုင်း မြန်မာနိုင်ငံတစ်ဝှမ်းရှိ ကျဥ်ဖယ်ခံထားရသည့် လူမှုအသိုင်းအဝိုင်းများအပေါ် ကျူးလွန်ခဲ့ သော ကျား-မ အခြေပြုအပေါ် သက်ရောက်မှုများနှင့် လူ့အခွင့်အရေးချိုးဖောက်မှုများအပြင် အတိုက်အခံ လှုပ်ရှားမှုများတွင် အမျိုးသမီးများ၏အခန်းကဏ္ဍများ ကျား-မရေး ရာတန်းတူညီမျှမှု အခန်းကဏ္ဍတို့ကို အလေးပေး၍ ထုတ်ဝေသွားမည်ဖြစ်သည်။

**ရှာဖွေလိုသောအချက်အလက်အမျိုးအစားများ**

အထူးကိုယ်စားလှယ်သည် နိုင်ငံအစိုးရများ၊ ကုလသမဂ္ဂဆိုင်ရာအဖွဲ့အစည်းများ၊ နိုင်ငံတကာအဖွဲ့ အစည်းများ၊ အရပ်ဘက်အဖွဲ့အစည်းများ၊ ပညာရှင်များ၊ ကွန်ယက်များနှင့် အခြားသက်ဆိုင်ရာ ပုဂ္ဂိုလ်၊အဖွဲ့အစည်းများအား အောက်ဖော်ပြပါအကြောင်းအရာများအနက် တစ်ခုခုအားရည်ညွှန်း ထားသည့် သတင်းအချက်အလက်၊ စာရွက်စာတမ်းများ၊ ထုတ်ပြန်ချက်များ၊ ဒေတာများနှင့် ခွဲခြမ်း စိတ်ဖြာမှုများကို မျှဝေရန်ဖိတ်ခေါ်လိုပါသည်။

**ကျား-မ လိင်ပိုင်းဆိုင်ရာအပေါ်အခြေခံ၍ခွဲခြားဆက်ဆံခြင်း** ကို အမျိုးသမီးများ၊ မြန်မာနိုင် ငံ၏ LGBTQ အသိုင်းအဝိုင်းအဖွဲ့ဝင်များအားအပါအဝင် ကျား-မ ကွဲပြားခံယူထားကြသူများ အား ပစ်မှတ်ထားသည့် ဥပဒေများ၊ မူဝါဒများ၊ ညွှန်ကြားချက်များနှင့် ပြဌာန်းချက်များမှ တဆင့်ပြုလုပ်ခြင်း။

**နိုင်ငံရေးနှင့် အများပြည်သူလှုပ်ရှားမှုများတွင်ပါဝင်ခြင်း၊** အမျိုးသမီးများနှင့် LGBTQ ပုဂ္ဂိုလ်များ၏ မျက်မှောက်ဦးတည်ချက်နှင့် ပြောင်းလဲမှုများအရ ကိုယ်စားပြုမှု၊ ပါဝင်လှုပ် ရှားမှုနှင့်၊ ၎င်းတို့၏ ငြိမ်းချမ်းရေး လုပ်ငန်းစဉ်များနှင့် ဖက်ဒရယ်ဒီမိုကရေစီ ဆွေးနွေးပွဲများ၊ လူထုဆန့်ကျင့်ရေးလှုပ်ရှားမှု၊ သပိတ်ကော်မတီများ၊ လက်နက်ကိုင် တော်လှန်ရေးအဖွဲ့များ နှင့် အုပ်ချုပ်ရေးအဖွဲ့အစည်းများဖြစ်ကြသည့် အမျိုးသားညီညွှတ်ရေးအစိုးရ၊ နိုင်ငံတော် အတိုင်ပင်ခံကောင်စီ၊ ပြည်ထောင်စုလွှတ်တော် ကိုယ်စားပြုကော်မတီ၊ ပြည်နယ်နှင့် တိုင်းဒေသကြီး အတိုင်ပင်ခံကောင်စီ၊ နှင့်တိုင်းရင်းသား တော်လှန်ရေး အဖွဲ့ အစည်းများတွင် ဦးဆောင်ပါဝင်မှု။

**လူ့အခွင့်အရေး တက်ကြွလှုပ်ရှားသူများ** ၊ကျား-မတန်းတူညီမျှရေးနှင့် အမျိုးသမီးအခွင့် အရေးဆိုင်ရာ အခွင့်အရေးများအတွက် ထောက်ခံလှုပ်ရှားနေသည့် အရပ်ဘက်လူ့အဖွဲ့ အစည်းများနှင့် တက်ကြွလှုပ်ရှားသူများ၏ ကွဲပြားစွာပြုမှုဆက်ဆံခံရမှု၊ အန္တရာယ်များနှင့် အတွေ့အကြုံများ။

**လူသားချင်းစာနာထောက်ထားမှုဆိုင်ရာ အကူအညီများရရှိခြင်း၊** အမျိုးသမီးများ၊ မိန်းက လေးငယ်များနှင့် LGBTQ အဖွဲ့ဝင်များအတွက် လူသားချင်းစာနာထောက်ထားမှုဆိုင်ရာ အကူအညီနှင့် ဝန်ဆောင်မှုများ မရရှိရန် သို့မဟုတ် အဓိပ္ပါယ်ရှိရှိ အကျိုးခံစားခွင့်များမရရှိရန် အမျိုးသမီးများ၊ မိန်းက လေးများနှင့် LGBTQ အသိုင်းအဝိုင်းဝင်များအား တားမြစ်ထားသည့် ကျား-မအခြေပြုအပေါ်သက်ရောက်မှုများနှင့် ဖွဲ့စည်းပုံဆိုင်ရာ အတားအဆီးများ။

**ရွှေ့ပြောင်းနေထိုင်ရခြင်း၏အကျိုးသက်ရောက်မှု၊** အမျိုးသမီးများ၊ မိန်းကလေးများနှင့် LGBTQ များ၏ ရွှေ့ပြောင်းရေးစခန်းများနှင့် ပုန်းအောင်းနေသည့်နေရာများရှိ အခြေအနေ များ၊ မတူညီကွဲပြားသောအတွေ့အကြုံများ၊ ထပ်ခါတလဲလဲရွေ့ပြောင်းခံရခြင်းနှင့် ကြာရှည် စွာ ရွှေ့ပြောင်းခံရခြင်း၏ သီးခြားသက်ရောက်မှု။

**ကျန်းမာရေးဆိုင်ရာစိန်ခေါ်မှုများ**၊ လိင်ပိုင်းဆိုင်ရာနှင့် မျိုးပွားမှုဆိုင်ရာ ကျန်းမာရေးဝန် ဆောင်မှုများ၊ စိတ်ကျန်းမာရေးနှင့် စိတ်ပိုင်းဆိုင်ရာ ပံ့ပိုးကူညီမှုဝန်ဆောင်မှုများရရှိခြင်းနှင့်၊ အမျိုးသမီးများ၊ မိန်းကလေးငယ်များအပြင် LGBTQ များတွင်အဖြစ်များသည့်ရောဂါနှင့် မျက်မှောက်ကျန်းမာရေးအခြေအနေအပြောင်းအလဲများနှင့်သက်ဆိုင်သည့်သတင်းအချက်အလက်များ အပေါ် စစ်အာဏာသိမ်းမှု၏ အကျိုးသက်ရောက်မှု။

**အလုပ်အကိုင်၊** လုပ်သားအင်အား၊ လုပ်အားခလစာ၊ လုပ်သားဆိုင်ရာအခြေအနေများ၊ အလုပ်လုပ်ကိုင်ခွင့်ကို ထိခိုက်စေသောအတားအဆီးများတွင် ကျား-မ အခြေပြုအပေါ်သက် ရောက်မှုများနှင့် ပါဝင်လှုပ်ရှားမှုဆိုင်ရာ အပြောင်းအလဲများ။

**ပညာရေး၊** မိန်းကလေးများ၏ အခြေခံပညာရေးနှင့် အဆင့်မြင့်ပညာရေးရရှိမှုနှင့် ပညာရေး နှင့် စာတတ်မြောက်မှုနှုန်းပြောင်းလဲမှုများရှိပါက၊ ၎င်းတို့အပေါ် စစ်အာဏာသိမ်းမှု၏ အကျိုးသက်ရောက်မှု။

**အဓမ္မလက်ထပ်ခြင်း၊ လိင်ပိုင်းဆိုင်ရာလုပ်ငန်းနှင့် လူကုန်ကူးခြင်းစသည့် ကျား-မ ဆိုင်ရာ အန္တရာယ်ကာကွယ်ရေးများ** ၊ ဤအန္တရာယ်များတည်ရှိမှုအပေါ် မျက်မှောက် အနေအထား နှင့် ပြောင်းလဲမှုများ၊ ဤအန္တရာယ်များအား အဖျက်သဘောဆောင်သည့် ဖြေရှင်းရေးနည်း လမ်းများအပေါ် စစ်အာဏာသိမ်းမှုနှင့် စီးပွားရေးအကျပ်အတည်းများ၏ အကျိုးသက် ရောက်မှုများ။

**အိမ်တွင်းအကြမ်းဖက်မှု၊ လိင်ပိုင်းဆိုင်ရာအကြမ်းဖက်မှုနှင့် အမျိုးသမီးများအားပစ်မှတ် ထားသည့်သတ်ဖြတ်မှုအပါအဝင် ကျား/မအခြေပြုအကြမ်းဖက်မှု၊** ဥပဒေဆိုင်ရာ ကုစားမှု များ၊ လုံခြုံစွာခိုအောင်းနိုင်သောအိမ်ရာများနှင့် စိတ်ပိုင်းဆိုင်ရာ ပံ့ပိုးကူညီမှုဝန်ဆောင်မှု များရရှိနိုင်မှုနှင့် ကျူးလွန်ခံရသူများဘဝ၏ အခြားနယ်ပယ်များအပေါ် ကျား-မ အခြေပြု အကြမ်းဖက်မှုများ၏ သက်ရောက်မှု။

ရိုဟင်ဂျာ အမျိုးသမီးများနှင့် မိန်းကလေးများ၏ မျက်မှောက်အခြေအနေ အတွေ့အကြုံများ အပါအဝင် **တိုင်းရင်းသား လူနည်းစုများ၊ ပြည်တွင်း ရွှေ့ပြောင်းနေထိုင်သူများနှင့် နိုင်ငံမဲ့ လူဦးရေများ ရင်ဆိုင်နေရသော ထူးခြားသော ကျား-မအခြေခံ စိန်ခေါ်မှုများ။**

တင်ပြမည့်အဖွဲ့အစည်းများနှင့် ပုဂ္ဂိုလ်တစ်ဦးချင်းစီသည် အခြားသူများ၏ တွေ့ရှိချက်များကို အကျဉ်းချုပ်ဖော်ပြခြင်းထက် မိမိတို့၏ကိုယ်ပိုင်သုတေသနပြုလုပ်ချက်နှင့် ခွဲခြမ်းစိတ်ဖြာချက်များ ကို အလေးသား ဖော်ပြသင့်ပါသည်။ အဖွဲ့အစည်းများနှင့် ပုဂ္ဂိုလ်တစ်ဦးချင်းစီ၏ တင်ပြချက်များကို မည်သည့်ပုံစံဖြင့်မဆို ပြုလုပ်နိုင်ပါသည်။ သုတေသနလုပ်ထုံးလုပ်နည်းနှင့် အချက်အလက်အရင်း အမြစ်များအား အသေးစိတ်ဖော်ပြပါက အထူးပင်ကျေးဇူးတင်ရှိပါမည်။

**တင်ပြမှုများအားကိုင်တွယ်ပုံ**

အထူးကိုယ်စားလှယ်သည် ဤဖိတ်ခေါ်မှုမှတစ်ဆင့် သတင်းအချက်အလက် တင်သွင်းလာသော အဖွဲ့အစည်း သို့မဟုတ် ပုဂ္ဂိုလ်များ၏ အမည်များကို ကိုးကားလိမ့်သည်။ သို့သော်လည်း တင်ပြလာသော အဖွဲ့အစည်း သို့မဟုတ် ပုဂ္ဂိုလ်တစ်ဦးချင်းစီမှ မိမိတို့၏အမည်များကို လျှို့ဝှက်ထား ပေးရန်လည်း တောင်းဆိုနိုင်ပါသည်။

**နောက်ထပ်အဆင့်များ**

တင်ပြမှုများကို ၂၂ရက် ဒီဇင်ဘာလ ၂၀၂၃ခုနှစ်အထိ အီးမေးလ်မှတစ်ဆင့် ပေးပို့နိုင်ပါသည်။

အီးမေးလ်အိပ်စာ-
hrc-sr-myanmar@un.org

အီးမေးလ်အကြောင်းအရာတွင်ရေးသားရန်-

မြန်မာနိုင်ငံကျား-မအခြေပြုအပေါ်သက်ရောက်မှုများ - အထူးကိုယ်စားလှယ်အတွက် တင်ပြခြင်း။

စာလုံးအကန့်အသတ်-

၃,၀၀၀ လုံး

ဖိုင်ပုံစံ-
Word, PDF